CELEX: 62000CC0285
Language: fi
Date: 2001-02-22 00:00:00
Title: Julkisasiamiehen ratkaisuehdotus Ruiz-Jarabo Colomer 22 päivänä helmikuuta 2001. # Euroopan yhteisöjen komissio vastaan Ranskan tasavalta. # Jäsenyysvelvoitteiden noudattamatta jättäminen - Direktiivin 89/48/ETY määräajassa tapahtuvan täytäntöönpanon laiminlyönti - Sellaisten tutkintotodistusten tunnustaminen, jotka antavat oikeuden psykologin ammatin harjoittamiseen. # Asia C-285/00.

Tärkeä oikeudellinen huomautus

|

62000C0285

Julkisasiamiehen ratkaisuehdotus Ruiz-Jarabo Colomer 22 päivänä helmikuuta 2001.  -  Euroopan yhteisöjen komissio vastaan Ranskan tasavalta.  -  Jäsenyysvelvoitteiden noudattamatta jättäminen - Direktiivin 89/48/ETY määräajassa tapahtuvan täytäntöönpanon laiminlyönti - Sellaisten tutkintotodistusten tunnustaminen, jotka antavat oikeuden psykologin ammatin harjoittamiseen.  -  Asia C-285/00.  

Oikeustapauskokoelma 2001 sivu I-03801

Julkisasiamiehen ratkaisuehdotukset

1. Komissio vaatii, että yhteisöjen tuomioistuin vahvistaa EY 226 artiklan mukaisesti, että Ranskan tasavalta ei ole noudattanut direktiivistä 89/48/ETY johtuvia velvoitteitaan. Tarkalleen ottaen komissio väittää, että Ranska ei ole säädetyssä määräajassa antanut erityislainsäädäntöä, jossa säädetään psykologin tutkintotodistusten tunnustamisesta.2. Direktiivin 12 artiklassa säädetään, että jäsenvaltioiden on toteutettava direktiivin noudattamisen edellyttämät toimenpiteet ja ilmoitettava tästä komissiolle. Ranskan viranomaiset toimittivat komissiolle tiettyjä säädöksiä, mutta mikään niistä ei koskenut psykologin ammattiin pääsyä.3. Komissio ilmoitti 17.9.1997 päivätyllä kirjeellään Ranskan hallitukselle, että direktiiviä ei ollut täytäntöönpantu psykologin ammatin osalta, ja kehotti Ranskan hallitusta esittämään huomautuksensa kahden kuukauden kuluessa.4. Ranskan viranomaiset tunnustivat täytäntöönpanon laiminlyönnin 26.6.1998 päivätyssä kirjeessään, mutta ne lisäsivät samalla, että ne olivat käynnistäneet lainsäädäntömenettelyn direktiivin saattamiseksi osaksi Ranskan oikeutta.5. Havaittuaan, ettei laiminlyöntiä ollut korjattu, komissio lähetti 15.10.1998 Ranskan tasavallalle perustellun lausunnon, jossa se kehotti Ranskan hallitusta toteuttamaan direktiivin noudattamisen edellyttämät toimenpiteet kahden kuukauden kuluessa.6. Ranskan viranomaiset toimittivat 6.1.1999 komissiolle ehdotuksen laiksi, joka koski lupaa käyttää psykologin ammattinimikettä. Kun komission virkamiehet olivat esittäneet näkemyksensä ehdotuksesta, Ranskan viranomaiset toimittivat 21.9.1999 uuden lakiehdotuksen komissiolle.7. Komissio pyysi 9.11.1999 Ranskan viranomaisilta tietoja lakiehdotuksen hyväksymisen aikataulusta sekä täytäntöönpanosäännöksistä.8. Koska Ranskan hallitus ei vastannut tähän pyyntöön, komissio on nostanut 20.7.2000 nyt esillä olevan kanteen.9. Vastineessaan Ranskan hallitus myöntää, että se ei ole pannut direktiiviä täytäntöön psykologin ammatin osalta. Se esittää kuitenkin, että sellaiset hakemukset, joilla yhteisön jäsenvaltioiden kansalaiset, jotka haluavat harjoittaa psykologin ammattia Ranskassa, pyytävät tutkintotodistustensa tunnustamista, käytännössä tutkitaan yhteisön lainsäädännössä asetettujen vaatimusten mukaisesti. Lisäksi säännöksiä direktiivin täytäntöönpanemiseksi ollaan parhaillaan antamassa.10. Edellä esitetyn perusteella Ranskan tasavalta on jättänyt noudattamatta jäsenyysvelvoitteitaan. Sen väitteen osalta, jonka mukaan hallintokäytäntö vastaa direktiivissä asetettuja edellytyksiä, on syytä muistuttaa, että yhteisöjen tuomioistuimen vakiintuneen oikeuskäytännön mukaan pelkkää hallintokäytäntöä, jolle on ominaista se, että hallintoelimet voivat muuttaa sitä mielensä mukaan, ja jota ei riittävällä tavalla tehdä julkiseksi, ei voida pitää perustamissopimuksen mukaisten velvoitteiden pätevänä täytäntöönpanemisena. Kansallisen lainsäädännön ja perustamissopimuksen välinen ristiriita voidaan lopullisesti poistaa vain sellaisilla pakottavilla kansallisilla oikeussäännöillä, joilla on sama asema lainsäädännöllisessä hierarkiassa kuin niillä oikeussäännöillä, joita on muutettava.11. Tämän vuoksi kanne on hyväksyttävä ja vastaajana oleva jäsenvaltio on työjärjestyksen 69 artiklan 2 kohdan mukaisesti velvoitettava korvaamaan oikeudenkäyntikulut.Ratkaisuehdotus12. Ehdotan, että yhteisöjen tuomioistuin1) vahvistaa, että Ranskan tasavalta ei ole täyttänyt vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annetusta neuvoston direktiivistä 89/48/ETY johtuvia velvoitteitaan, koska se ei ole säädetyssä määräajassa antanut erityislainsäädäntöä, jossa säädetään psykologin tutkintotodistusten tunnustamisesta2) velvoittaa Ranskan tasavallan korvaamaan oikeudenkäyntikulut.